Държавен вестник, бр. 26, 2025 г., стр. 85

БРОЙ  26	
Д Ъ Р Ж А В Е Н  В Е С Т Н И К 	
СТР.  85   
Модела на данъчна спогодба на Организацията 
за икономическо сътрудничество и развитие от 
21 ноември 2017 г.“ 
18. В чл. 260п, ал. 6 след думите „ал. 7“ се 
добавя „и 8“.  
19. В чл. 260т:
а) в ал. 2, т. 4 след думите „допустим въз­
становим данъчен кредит“ се добавя „или с 
търгуем прехвърляем данъчен кредит“;
б) в ал. 3 т. 3 се изменя така:
„3. сумата на възстановени на съставно 
образувание включени данъци или на такива, 
с които е намалено негово задължение за 
включен данък за период, който приключва 
през данъчния период, с която не са били ко­
ригирани разходите за текущи данъци, освен 
ако не е свързана с допустим възстановим 
данъчен кредит или с търгуем прехвърляем 
данъчен кредит;“
в) създава се ал. 3а: 
„(3а) В случаите на нетъргуем прехвърляем 
данъчен кредит:
1. съставното образувание, на което е пре­
доставен данъчният кредит, намалява включе­
ните си данъци за данъчен период със сумата, 
с която е намалено негово задължение за 
включен данък за период, който приключва 
през същия данъчен период, или със сумата, 
получена при продажба на данъчния кредит 
през същия данъчен период;
2. съставното образувание – купувач на 
данъчния кредит, намалява включените си 
данъци за данъчен период с размера на пре­
вишението на стойността на данъчния кредит 
над покупната му цена пропорционално на 
сумата, с която е намалено негово задължение 
за включен данък за период, който приключва 
през същия данъчен период;
3. съставното образувание – купувач на 
данъчния кредит, намалява включените си 
данъци с размера на печалбата от продажбата 
на данъчния кредит, в случай че го продаде 
през данъчния период, и отчита загубата от 
продажбата на данъчния кредит при опреде­
ляне на допустимата си печалба или загуба за 
същия данъчен период.“;
г) в ал. 5 думите „очакваните коригирани 
включени данъци“ се заменят с „15 на сто от 
нетната допустима загуба“;
д) създават се ал. 6 – 8: 
„(6) Подаващото информация съставно обра­
зувание може да упражни избор да не се при­
лага ал. 5, като разликата между отрицателния 
размер на коригираните включени данъци и 15 
на сто от нетната допустима загуба се пренася 
през следващи данъчни периоди. Разликата по 
изречение първо се приспада първо от сумата 
на коригираните включени данъци през първия 
данъчен период, през който многонационалната 
или голямата национална група предприятия 
има допустима печалба и положителен размер 
на коригираните включени данъци за юрис­
дикцията, като се пренася последователно 
до изчерпването є през следващите данъчни 
периоди. Разликата по изречение първо се 
приспада в юрисдикцията, в която е възник­
нала, независимо дали съставни образувания 
напуснат групата.
(7) Изборът по ал. 6 се упражнява поотделно 
за всеки данъчен период. 
(8) Алинея 6 не се прилага, когато отри­
цателният размер на коригираните включени 
данъци се дължи на данъчна загуба, която се 
пренася чрез приспадане в предходен данъчен 
период.“ 
20. В чл. 260у, ал. 6 т. 3 се изменя така: 
„3. размерът на корекция на оценка или на 
корекция при признаване за счетоводни цели 
по отношение на отсрочени данъчни активи;“. 
21. В чл. 260х: 
а) в ал. 3 думите „в сила в юрисдикцията, 
в която са разположени“ се заличават;
б) алинея 6 се изменя така:
„(6) Когато към съставно образувание са 
причислени съгласно ал. 3 и 4 разходите за 
включени данъци, свързани с пасивни доходи, 
тези разходи се включват в сумата на кориги­
раните включени данъци на съставното обра­
зувание до размера на по-малкото от:
1. сумата на разходите за включени данъци, 
свързани с пасивни доходи, причислени към 
съставното образувание;
2. произведението на ставката на допълни­
телния данък за юрисдикцията на съставното 
образувание и сумата на пасивните доходи на 
съставното образувание, включени съгласно 
данъчен режим за контролирани чуждестранни 
дружества или за прозрачност за данъчни цели.
Разходи за включени данъци, свързани с 
пасивни доходи, оставащи след прилагане на 
т. 1 и 2, не се разпределят съгласно ал. 3 и 4.
За целите на тази алинея ставката на допъл­
нителния данък за юрисдикцията се определя, 
без да се вземат предвид включените данъци на 
съставното образувание – собственик, свързани 
с тези пасивни доходи.“;
в) в ал. 7, т. 5 думите „годишна рента“ се 
заменят с „анюитет“. 
22. Създава се чл. 260х1: 
„Специфично причисляване на разходи за 
данъци в случаите на смесен данъчен режим 
за контролирани чуждестранни дружества
Чл. 260х1. (1) За целите на чл. 260х, ал. 3 
и за данъчни периоди, които започват на или 
преди 31 декември 2025 г. и приключват на 
или преди 30 юни 2027 г., сумата на разходите 
за данъци, отчетени съгласно смесен данъчен 
режим за контролирани чуждестранни друже­
ства от съставни образувания – собственици, 
се причислява към съставно образувание по 
следната формула:
ПРВД = РВД х (КП/СКП),
където:
ПРВД е причисленият към съставно образу­
вание разход за данък, отчетен съгласно смесен 
данъчен режим за контролирани чуждестранни 
дружества;